AIŠKINAMASIS RAŠTAS

Dėl Molėtų rajono savivaldybės tarybos sprendimo „Dėl Molėtų rajono savivaldybės bendruomenės vaiko teisių apsaugos tarybos sudarymo ir jos nuostatų tvirtinimo“ projekto

1. **Parengto tarybos sprendimo projekto tikslai ir uždaviniai**

Projektas parengtas siekiant įgyvendinti Lietuvos Respublikos Vaiko teisių apsaugos pagrindų įstatymo 61 straipsnio nuostatas.

Bendruomenės tarybos tikslas: spręsti ir nagrinėti klausimus, susijusius su vaiko teisių apsauga rajone.

Uždaviniai: įtraukti bendruomenę į vaiko teisių apsaugos sistemos savivaldybėje formavimą. Bus patvirtinti nuostatai ir Molėtų rajono savivaldybės bendruomenės vaiko teisių apsaugos tarybos sudėtis.

1. **Šiuo metu esantis teisinis reglamentavimas**

Lietuvos Respublikos Vaiko teisių apsaugos pagrindų įstatymo 61 straipsnio nuostatos.

Lietuvos Respublikos socialinės apsaugos ir darbo ministro 2002 m. gruodžio 18 d. įsakymas Nr. 163 “Dėl Savivaldybių bendruomenių vaiko teisių apsaugos tarybų pavyzdinių nuostatų patvirtinimo“.

1. **Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos pasekmės: į vaiko teisių apsaugos sistemos savivaldybėje formavimą bus įtraukta visuomenė.

 Neigiamų pasekmių nenumatoma.

1. **Priemonės sprendimui įgyvendinti**

 Savivaldybės bendruomenės vaiko teisių apsaugos taryba funkcijas vykdys vadovaudamasi nuostatais.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

 Tarybos veiklai lėšų poreikio nėra.

1. **Vykdytojai, įvykdymo terminai**

 Molėtų rajono savivaldybės bendruomenės vaiko teisių apsaugos taryba.

Parengė

Jūratė Dilienė

Vaiko teisių apsaugos skyriaus vedėja